သင်ခန်းစာ (၁၁)

နောက်ဆုံးကာလလိမ်လည်ခြင်းများ

ဒီဇင်ဘာလ ၃ - ၉

ဥပုသ်နေ့မွန်းလွဲပိုင်း ဒီဇင်ဘာလ ၃ ရက်

ဖတ်ရန်ကျမ်းချက်များ။ မသဲ၊ ၇း၂၁-၂၇။ ယောဟန်၊ ၁၁း၄ဝ-၄၄။ ၁ပေ၊ ၃း၁၈။ ၁ရာ၊ ၂၈း၃-၂၅။ ဧဖက်၊ ၆း၁ဝ-၁၈။

အလွတ်ကျမ်းချက်

 ‘‘ဤအမှုသည် အံ့သြဖွယ်ဖြစ်သည်မဟုတ်။ စာတန်ပင်လျှင် လင်းသောကောင်းကင်တမန်ဖြစ်ယောင်ဆောင်တတ်၏။ သို့ဖြစ်၍ သူ၏ဆရာတို့သည်လည်း ဖြောင့်မတ်ခြင်းတရားကို ဟောသောဆရာ ဖြစ်ယောင်ဆောင်လျှင်၊ အဘယ်ဆိုဖွယ်ရှိသနည်း။ သူတို့သည် ကိုယ်ကျင့်သောအကျင့်အတိုင်း နောက်ဆုံး၌အကျိုးအပြစ်ကို ခံကြ ရလတ္တံ’’ (၂ကော၊ ၁၁း၁၄၊၁၅)။

 ဟောလိဝုဒ်ရုပ်ရှင်မှ စိတ်ကူးဖြင့်ရိုက်ကူးထားသော ကျွန်ုပ်တို့ နေထိုင် သည့်ကမ္ဘာကြီးအကြောင်းမှာ နောက်ဆုံး၌ ကမ္ဘာကြီးသည် အရည်ပျော်သွား မည်ဖြစ်သည်။ ရုပ်ရှင်နှင့်ဘာသာရေးတွဲဖက်ကာ အမှားကြီးမှားသော လိမ်လည် မှုကြီးကိုဖော်ပြနိုင်ခဲ့သည်။ လိမ်လည် ခဲ့သော စကားဟောင်းကြီးမှာ ‘‘သင်တို့သည် ဧကန်အမှန် သေရမည် မဟုတ်’’ (က၊ ၃း၄)။ ယင်းမုသားကြီးကို ယနေ့စာအုပ်များ၊ ရုပ်ရှင်များ၊ ဗွီဒီယိုဂိမ်းများအဖြစ်ပြောင်းလဲသွားပြီး လူအများကလက်ခံနေကြ သည်။ စာတန်သည် ကျွနု်ပ်တို့ကိုစုံစမ်းနှောင့်ယှက်နေသောနေရာ၌ အပြတ် အသတ်လုပ်ဆောင်နေပါသည်။ လိမ်လည်ခဲ့သောစကားဟောင်းကြီးမှာ ‘‘သင်တို့သည် ဧကန်အမှန်သေရမည်မဟုတ်’’ (က၊ ၃း၄)။ ယင်းမုသားကြီး ကို ယနေ့စာအုပ်များ၊ ရုပ်ရှင်များ၊ ဗွီဒီယိုဂိမ်းများအဖြစ်ပြောင်းလဲသွားပြီး လူအများကလက်ခံနေကြ သည်။ စာတန်သည် ကျွန်ုပ်တို့ကို စုံစမ်းနှောင့်ယှက်နေသောနေရာ၌ အပြတ် အသတ်လုပ်ဆောင်နေပါသည်။ နည်းလမ်းပေါင်းများစွာကိုအသုံးပြုခြင်း၊ သိပ္ပံပညာရှုထောင့်ဖြင့် ထောက်ပြခြင်း များကိုလုပ်ဆောင်နေသည်။

 ခေတ်အစားဆုံး၊ လူဦကိက်အများဆုံးလိမ်လည်ခြင်းတစ်ခုမှာ ‘‘သေရွာပြန်’’ အတွေ့အကြုံဖြစ်သည်။ သေသွားသူသည် အသက်ပြန်ဝင် လာပြီး ရောက်ရှိ ခဲ့သောတစ်ဖက်ဘဝ၏အခြေအနေကို ပြန်ပြောပြခြင်း ဖြစ်သည်။ လူများစွာ တို့ကလည်း ယင်းကဲ့သို့ဖြစ်စဉ်ကို မသေနိုင်သော ဝိညာဉ်ရှိကြောင်း သက်သေ အဖြစ်အသုံးပြုကြသည်။

 ယခုအပတ်အတွက် နောက်ဆုံးကာလလိမ်လည်နည်းများ အကြောင်း ကိုလေ့လာရင်း စိတ်တန်ခိုးနက်နဲပုံကို သိရှိခွင့်ရမည်ဖြစ်သည်။ ထူးခြား နက်နဲသောဥာဏ်အမြင်၊ သေရွာပြန်အကြောင်းများ၊ လူဝင်စားခြင်း၊ အောက်လမ်း ပညာနှင့်ရှေးဘိုးတော်တို့ကိုကိုးကွယ်ခြင်း အစရှိသောအခြားအကြောင်းများလည်း လေ့လာရပါမည်။ အန္တရာယ် ရှိသော အကြောင်းများဖြစ်သောကြောင့် သတိရှိရန် လိုပါသည်။ သို့သော် ယင်းအရာတို့၏လွမ်းမိုးသြဇာစိုးမိုးခြင်းကို ကြိုတင် ရှောင်ကြဉ်ရမည်။

တနင်္ဂနွေနေ့ ဒီဇင်ဘာလ ၄ ရက်

မှော်အယူ

 ကျွန်ုပ်တို့၏ကမ္ဘာကြီးသည် ထူးဆန်းနက်နဲသောဥာဏ်မျိုးစုံဖြင့် လွမ်းမိုးခံနေရသည်။ နက်နဲသောမှော်အယူဟူသောစကားသည် အတွေး အခေါ် ပေါင်းများစွာဖြင့် ပေါင်းစည်းထားသော စကားလုံး ဖြစ်သည်။ ဘာသာရေး အမြင်ဘက်မှကြည့်သော် ကွဲပြားသောဘုရား သို့မဟုတ် အဆင့်မြင့်ဝိညာဉ်နှင့် ထိတွေ့ခြင်းမျိုးဖြစ်သည်။ အချို့သော အသင်းတော် များပင်လျှင် ကိုးကွယ်ယုံကြည် နေကြသည်။ သဘာဝ ဖြစ်စဉ်များ သည်လည်း ထူးဆန်းသောပုံစံမျိုးစုံနှင့် အလွန်အံ့ဖွယ်ရာ အကြောင်းများ ဖြစ်စေသော်လည်း၊ အမှားအယွင်းသည် အမြဲတမ်း ပုံစံ ကွဲပြားစွာ၊ အင်အားကောင်းစွာဖြင့် ရေပန်းစားမည်ဖြစ်သည်။ ယင်း မှားယွင်းသော အကြောင်းကိစ္စများနေရာကို ဘုရားရှင်၏နှုတ်ကပတ်တော် တန်ခိုးက ဝင်ရောက်နေရာ ယူကြောင်းကို တွေ့ကြုံဖူးသူများအားလုံး လက်ခံ ကြသည်။ မည်သည့်ကိစ္စတွင်မဆို သမ္မာကျမ်းစာ၏သွန်သင်ချက်ကို မှေးမှိန်စေရန် စာတန်လုပ်ဆောင်နေခြင်းကြောင့် ခရစ်ယာန် ယုံကြည်သူ များပင် မိမိ တို့၏ယုံကြည်ချက်အပေါ် ဇဝေဇဝါဖြစ်သွားတတ်သည်။ ယင်းသို့အားနွဲ့သော ဘာသာရေးအယူမျိုးသည် လိမ်လည်မှုကြီးကို အမှားမခံနိုင်ပါ။ အထူးသဖြင့် နောက်ဆုံးသော နေ့ရက်အချိန်မျိုး တွင် ဖြစ်သည်။

 မသဲ၊ ၇း၂၁-၂၇ ကိုဖတ်ပါ။ ယေရှုဘုရားရှင်၏နှုတ်ထွက်စကား အလင်းတော်ဖြစ်၍ ကျွနု်ပ်တို့၏ဝိညာဉ်ရေးအိမ်ကို ‘‘ကျောက်ပေါ်’’ မည်သို့ ဆောက်မည် သို့မဟုတ် ‘‘သဲပေါ်’’ တွင်ဆောက်ကြမည်လား။

--------------------------------------------------------------------------------------------------

အင်အားကြီးသောအမှားအယွင်းများစွာ ယခုခရစ်ယာန်အကြား၌ သမ္မာ ကျမ်းစာသွန်သင်ချက်များကို ရင်ဆိုင်ယှဉ်ပြိုင်ကာ ခေတ်အလိုက် ပေါ်ပေါက် လာတတ်သည်။ ယင်းနောက်မှာ ဘာသာရေးအသွင်ယူကာ ပဲ့တင်ပြန်ကာ ယိမ်းယိုင်မှုကိုဖြစ်စေပါသည်။ ထိုဖြစ်စဉ်အတိုင်း၊ ခရစ်တော်၏ သွန်သင်ချက် များကို အတုအယောင်ပြုကာ ကိုယ်တော်ကို ဆန့်ကျင်သူများက ပြုလုပ်လေ့ ရှိကြသည်။ တီထွင်လာ သောအကြောင်း အရာတို့သည် အမှန်ဖြစ်မလာနိုင်ပါ။ ယေရှုရှင် ပြောထားပြီးသား ဖြစ်သည်။ ကိုယ်တော်ကိုစုံစမ်းခြင်းပြုသော်လည်း ‘‘နှုတ်ကပတ်တော်လာ သည်ကား’’ ဟူ၍သာ တုံ့ပြန်ကြောင်းမြင်ခဲ့သည်။ ကိုယ်ပိုင်ခံစားမှုနှင့် အတွေ့အကြုံကိုတည်ပြီး သမ္မာကျမ်းစာမှန်သည်၊ မှားသည် ကို လူတို့ သက်သေပြချင်ကြသည်။ ကျမ်းစာမှရှင်းလင်းစွာရေးသားထားသော ဘုရားစကားနားထောင်ရမည်၊ ယေရှုရှင်ကကျောက်ပေါ်မှာ အိမ်ဆောက် ရမည့် စကားတို့ကိုပင် ကန့်ကွက်လိုကြသည်။

 ယုံကြည်ချက်၊ သွန်သင်ချက်များအရေးမကြီးဟု အထင်ရှိနေသူ များသည် ယေရှုခရစ်တော်ကို ကြာမြင့်စွာယုံကြည်ခဲ့သူများ ဖြစ်နေ သည့်တိုင် အန္တရာယ်ကွင်းကြီးထဲရောက်ရှိနေသည်။ ရောမလူမျိုး နှိုက်နှိုက်ချွတ်ချွတ်စုံစမ်း တတ်သူများသည် ခရစ်တော်ကိုယုံကြည်သော ပရိုတက်စတင့်များစွာတို့ကို လုပ်ကြံသတ်ဖြတ်ကြသည်။ ခရစ်တော်၏ နာမတော်အားဖြင့် ‘‘နတ်ဆိုးကို နှင်ထုတ်သူ’’ တို့သည် ကိုယ်တော်ကို ယုံကြည်ကြသည် (မသဲ၊ ၇း၂၂)။ ‘‘စာတန်၏ အအောင်မြင်ဆုံး လိမ်လည်မှုကြီးတစ်ခုမှာ မရေရာမသေချာသော်လည်း လူအများ ယုံကြည်ကြသည့်ကိစ္စများဖြစ်သည်။ သူသည်အမှန်ကိုသိထားသည်၊ မေတ္တာတော်ဖြင့် ထိုအမှန်ကိုရရှိထားသည်၊ ခံယူရရှိသောသူ၏ဝိညာဉ်ကို သန့်ရှင်းစေသည်။ ထိုကြောင့် စာတန်သည် အမှန်ကိုသိနေပါလျက် မှားသောအယူ၊ စိတ်ကူးယဉ်ဒဏာရီနှင့် အခြားသော ခရစ်တော် မပေးသည့် ဧဝံဂေလိကို ဖန်တီးခြင်းပြုနေသည်။ ထွင်ယူသည့် ခံစားချက်နှင့်ဆန္ဒကို အယိမ်းအယိုင်ဖြစ်အောင် လှည့်စားခြင်းများ ကို ကျွနု်ပ်တို့မည်သို့ရှောင်ကြဉ်ရမည်နည်း။

တနင်္လာနေ့ ဒီဇင်ဘာလ ၅ ရက်

သေရွာပြန်အတွေ့အကြုံများ

 အချို့သောကျော်ကြားသည့်ပုဂ္ဂိုလ်များက ဝိညာဉ်သည်မသေနိုင် ကြောင်းကို သေရွာပြန်အတွေ့အဦကံများဖြင့် သက်သေပြရန် ကြိုးစား ကြသည်။ ရေမွန် အေ၊ မူးဒီ သည် ဆေးရုံဆေးခန်း၌သေသွား ပြီးမှ ပြန်ရှင်လာသူအယောက်တစ်ရာကျော်၏ အတွေ့အကြုံများကို ငါးနှစ် တိုင်တိုင် လေ့လာမှုပြုခဲ့သည်။ ထိုသူတို့သည် မိမိကိုချစ်ခင်ခဲ့သူများနှင့် တွေ့ခဲ့ရသည်ဟု အသက်ပြန်မဝင်ခင်၌ ကြုံရသောအကြောင်းများကို ပြောပြ လေ့ရှိသည်။ သေခြင်း၏တစ်ဖက်၌ လူသားများတို့၏ဝိညာဉ် အကြောင်းကို စိတ်လှုပ်ရှားဖွယ်ရာပြောဆိုနိုင်သည်။ ထိုကဲ့သို့ ရေးသားသောစာပေများစွာကို လွန်ခဲ့သောနှစ်များစွာမှ ပုံနှိပ်ထုတ်ဝေပြီး ဝိညာဉ်မသေနိုင်ခြင်းအကြောင်းကို ပိုမိုယုံကြည်ကြရန် ကြိုးစားကြသည် (သင်ခန်းစာ ၂ ကိုပြန်ဖတ်ပါ)။

 ရှင်ပြန်ထမြောက်ခြင်းအကြောင်းကိုရေးသော (၃ရာ၊ ၁၇း၂၂-၂၄။ ၄ရာ၊ ၄း၃၄-၃၇။ မာကု၊ ၅း၄၁-၄၃။ လုကာ၊ ၇း၁၄-၁၇ နှင့် ယောဟန်၊ ၁၁း၄ဝ-၄၄)။ သေဆုံးခဲ့သူများသည် ပြန်ရှင်လာသောအခါ ရောက်ရှိခဲ့သော နေရာရှိပါသည်ဟု ပြောပြသူရှိပါသလား။ ထိုအဖြေသည် အဘယ်ကြောင့် အရေးပါနေသနည်း။

--------------------------------------------------------------------------------------------------

 သေရွာပြန်မှတ်တမ်းအားလုံးသည် ဆေးရုံဆေးခန်း၌ သေသွား သူများ ကိုသာ လေ့လာစစ်ဆေးမှုပြုခဲ့ကြခြင်းဖြစ်သည်။ အမှန်တကယ် သေဆုံးသူများကို လက်တွေ့လေ့လာခွင့်မရခဲ့ပါ။ လာဇရုနှင့် နှိုင်းယှဉ်သောအခါ လာဇရု သည် လေးရက်တိုင်သေဆုံးခဲ့သည်။ သူ၏ အလောင်းသည်လည်း ပုပ်ပွ သွားခဲ့သည် (ယောဟန်၊ ၁၁း၃၉)။ လာဇရု အပါအဝင် ကျမ်းစာထဲမှရှင်ပြန် ထမြောက်လာသူအားလုံးတို့သည် ဘဝ၏တစ်ဖက်ကမ်း၌ မည်သို့ရှိခဲ့သည်ကို အလျှင်းပြောကြားခြင်း မျိုးမရှိပါ။ ပရဒိသုဘုံကိုရောက်ခဲ့သလား။‘‘ဖူဂါတြီ’’ နေရာကို ရောက်ခဲ့ သလား။ ငရဲကိုရောက်ခဲ့သလား။ မည်သည့် အကြောင်းမျှ မပြောခဲ့ကြပါ။ ထိုသို့ဖြစ်နေခြင်းကြောင့် အငြင်းပွားရန်လည်း မရှိနိုင်တော့ပါ။ သမ္မာ ကျမ်းစာ၌မူကား၊ သေသောသူသည် မည်သည့်အရာ ကိုမျှမသိဟု သွန်သင်ထားသည်။

 သို့သော် ယနေ့အချိန်အခါ၌ သေရွာပြန်ကိစ္စကို အဘယ်ကြောင့် အလေးထားပြောဆိုကြသနည်း။ သေသွားသောသူသည် သမ္မာကျမ်းစာ အရ၊ အသိစိတ်မရှိဟုဆိုလျှင် (ယောဘ၊ ၃း၁၁-၁၃။ ဆာ၊ ၁၁၅း၁၇။ ဆာ၊ ၁၄၆း၄။ ဒေသနာ၊ ၉း၁ဝ)၊ ယင်းအကြောင်းနှင့်ဆိုင်သောအရာနှစ်မျိုးကို သဘောတူလက်ခံနိုင်ရမည်သာဖြစ်သည်။ ဓာတုဆေးအစွမ်းဖြင့် အိပ်မွေ့ချခြင်း သို့မဟုတ် စာတန်၏လှည့်ဖြားခြင်း (၂ကော၊ ၁၁း၁၄) သာဖြစ်ရမည်။ စာတန်၏လှည့်ကွက်ဖြစ်ကြောင်းပြောနိုင်သည်မှာ အထူးသဖြင့် သေရွာပြန် လူတို့ပြောသောစကားများ၌ သေဆုံးသွားသော ဆွေမျိုးများနှင့် စကားပြောခဲ့ ရကြောင်း စသည့်စကားများ အများဆုံးတွေ့ရသည်။ ဓာတုဆေးအစွမ်းကြောင့် လည်းဖြစ်နိုင်သည်။

 ယင်းကဲ့သို့လိမ်လည်ခြင်းမျိုးနှင့်အတူ များစွာသော ကြုံတွေ့ ရသည့် ကိစ္စအတွက် ဘုရားရှင်၏နှုတ်ကပတ်တော်သွန်သင်ခြင်း၌ တည်မြဲ ရန် အရေး ကြီးပါသည်။ သိရမြင်ရခြင်းရှိသမျှ သို့မဟုတ် အခြား သူများပြောဆိုသော အရာအားလုံးသည် ကျမ်းစာကို ဆန့်ကျင် ကြောင်း ကျမ်းစာ၏သွန်သင်ချက်နှင့် မကိုက်ညီကြောင်းကို သတိပြုကြရပါမည်။

 သေရွာပြန်ကိစ္စနှင့် သိပ္ပံတွေ့ရှိချက်များ မကြာခဏလွဲနေကြောင်း ရှိသောကြောင့် သိပ္ပံကိုလည်းယုံကြည်စရာမရှိ၊ သိပ္ပံပညာ၏ သက်သေ ပြချက် များလည်း သတိပြုစရာဖြစ်ကြောင်း သင်ခန်းစာ မည်သို့ရရှိ စေသနည်း။

အင်္ဂါနေ့ ဒီဇင်ဘာလ ၆ ရက်

လူစားဝင်ခြင်း

 ဘာသာရေးအယူမရှိသူများသည် မသေနိုင်သောဝိညာဉ်၊ ကျမ်းစာ နှင့်မကိုက်ညီသောအယူအဆ၊ လူဝင်စားခြင်း၊ သို့မဟုတ် ဝိညာဉ်ပြောင်းရွေ့နေရာ ယူခြင်းကို အထူးအလေးထားကြသည်။ ထို အယူအဆကိုပင် အချို့ဘာသာရေး အကြီးအကဲများပင် ခိုးယူ ကျင့်သုံးကြသည်။ ခရစ်ယာန်များက လူသေပြီး ဝိညာဉ်သည်မသေဘဲ ကောင်းကင် သို့မဟုတ် ငရဲ၌ရှိနေကြောင်း ယုံကြည်နေစဉ် အချို့သူများက လူပြန်ဝင်စားခြင်းဖြင့် မသေနိုင်သောဝိညာဉ်သည် ပြန်၍ပြန်၍ ဘဝသံသရာလည်နေရသည်ဟု ယုံကြည်ကြသည်။

 အချို့သူများအတွက် ပြန်လည်လူဝင်စားခြင်း ဘဝသံသရာ လည်နေ ခြင်းအတွက် ယင်းဝိညာဉ်သည် ကြီးထွားရင့်သန်လာပြီး ပြည့်ဝခြင်း အဆင့်သို့ ရောက်ရှိသွားမည်ဟုယုံကြည်ကြသည်။ ဟိန္ဒူ ဘာသာ၏ ယုံကြည်ချက်အရ ဝိညာဉ်သည် ‘‘သံသရာ’’ လည်နေရပြီး ဘဝခြောက်မျိုးကိုဖြတ်သန်းသွားရ သည်။ ရေနေသတ္တဝါ၊ အပင်အနှံ၊ တွားသွားသတ္တဝါ၊ ပိုးမွားများ၊ ငှက်ဘဝ၊ တိရစ္ဆာန်၊ လူနှင့် ကောင်းကင် ၌လည်း ရောက်ရသေးသည်ဟုယုံကြည်သည်။

 ဟေဗြဲ၊ ၉း၂၅-၂၈ နှင့် ၁ပေ၊ ၃း၁၈ ကိုဖတ်ပါ။ ယေရှုရှင်သည် တစ်ကြိမ်သာအသေခံတော်မူလျှင် (ဟေဗြဲ၊ ၉း၂၈။ ၁ပေ၊ ၃း၁၈)၊ ထို နည်းတူ လူသားများသည်လည်း တစ်ခါသာသေကြရမည် (ဟေဗြဲ၊ ၉း၂၇)။ အဘယ်ကြောင့် အချို့ခရစ်ယာန်များက ပြန်ဝင်စားခြင်းဘဝသံသရာကို ယုံကြည်ကြပါသနည်း။

--------------------------------------------------------------------------------------------------

 လူတို့သည် ယုံကြည်သင့်သည်အရာကို မယုံကြည်ဘဲ၊ ယုံကြည်ချင် သောအရာကိုသာ ယုံကြည်ကြသည်။ အယူတစ်မျိုးသည် မိမိတို့အတွက် သက်သက်သာသာနှင့်ငြိမ်းချမ်းခြင်းကို ရရှိနိုင်မည်ဆိုလျှင်၊ သူတို့အတွက် ဟန်ကျပြီး လိုက်လုပ်ကြသည်။ သို့သော် ကျမ်းစာကို အရိုအသေ၊ အရေးတကြီး ထားသူများအနေဖြင့် လူပြန်ဝင်စားခြင်း အယူကိုလက်ခံရန် အကြောင်းလုံးဝ မရှိပါ။နံပါတ် (၁) အချက်မှာ ယင်းအယူသည် သမ္မာကျမ်းမှသွန်သင်သော ဝိညာဉ်သည် သေနိုင်သည်၊ လူ၏ခန္ဓာသည် ပြန်လည်ထမြောက်လာရမည် အကြောင်းကို ဆန့်ကျင်သည် (၁သက်၊ ၄း၁၃-၁၈)။

 နံပါတ် (၂) အချက်မှာ ယုံကြည်ခြင်းအားဖြင့် ကျေးဇူးတော် ကြောင့်သာ ကယ်တင်ခြင်းရနိုင်သည်ဟူသော ခရစ်တော်၏ ရွေးနုတ် ကယ်တင်ခြင်းလုပ်ရပ်ကို ဆန့်ကျင်နေသည် (ဧဖက်၊ ၂း၈-၁ဝ)။ ယင်းနောက်တွင် လူသား၏အားထုတ် ခြင်းသဘောဖြင့် အစားသွင်းသည်။

 နံပါတ် (၃) အချက်မှာ ကျမ်းစာမှသွန်သင်သောလူတစ်ဦး၏ ထာဝရ လမ်းဆုံးသည် ယခုဘဝ၏ဆုံးဖြတ်ချက်အပေါ် မူတည် သည်ကိုဆန့်ကျင်သည် (မသဲ၊ ၂၂း၁-၁၄။ မသဲ၊ ၂၅း၃၁-၄၆)။

 နံပါတ် (၄) အချက်မှာ ခရစ်တော်ဒုတိယအကြိမ် ပြန်လည်ကြွလာ ခြင်းအကြောင်းကို ယင်းအယူသည်ဆန့်ကျင်သည် (ယော၊ ၁၄း၁-၃)။

 နံပါတ် (၅) အချက်မှာ လူတစ်ယောက်၏အခွင့်အရေးကို ထိုသူ သေဆုံးသွားပြီးသည်တိုင် ဆက်လက်၍ဦကိးစားနိုင်သေးသည်။ ယင်း အယူသည် ကျမ်းစာနှင့်မကိုက်ညီပါ (ဟေဗြဲ၊ ၉း၂၇)။

 အတိုချုံးရသော် ခရစ်ယာန်၏ယုံကြည်ခြင်း၌ လူပြန်ဝင်စားခြင်း အယူ သည် နေရာလုံးဝမရှိပါ။

ဗုဒ္ဓဟူးနေ့ ဒီဇင်ဘာလ ၇ ရက်

အောက်လမ်းပညာနှင့်ဘိုးတော်များကိုကိုးကွယ်ခြင်း

 အောက်လမ်းပညာရပ်ကို ဂရိဝေါဟာရ၌ ‘‘နက်ခရော့စ်’’ (လူသေ) နှင့် ‘‘မန်တေးယား’’ (ဂမ္ဘီရဥာဏ်) ဟုတွဲ၍ခေါ်ထား သည်။ ရှေးရှေး တုန်းကပင်ကျင့်သုံးခဲ့သော ပညာရပ်ဖြစ်သည်။ အောက်လမ်း ပညာရပ် သည် သေသွားသောသူ၏ဝိညာဉ်ကိုဖမ်းချုပ်၍ စေခိုင်းအသုံးပြုသော နည်းဖြစ်သည်။ လာမည့်အနာဂတ်အကြောင်းကို ကြို၍ဗေဒင်ဟောသည်။ ဘိုးတော်များကိုကိုးကွယ်ခြင်းဓလေ့သည်လည်း ရှေးခေတ်လူစွမ်းကောင်း ဘိုးတော်တို့သည် သေလွန်သွားသော်လည်း သူတို့၏ဝိညာဉ်သည် ရှိနေမြဲ၊ မိသားစုကို ကူညီနေမြဲဟုယူဆသည်၊ ယုံကြည်သည်၊ အသက်ရှင် နေသူများ ကို သြဇာလွမ်းမိုးနေသည်။ ထိုဘာသာမဲ့ကျင့်စဉ်မျိုးသည် ဝိညာဉ် မသေနိုင် ဟူသောအယူကို ယုံကြည်သူများအတွက် ဆွဲဆောင်မှု အလွန်ပင်အားကောင်း သည်။ ကွယ်လွန်သွားသော မိမိတို့၏ ချစ်ခင် သူများကိုတမ်းတသူများအတွက် လည်း အလွန်သဘော တွေ့သော အယူ တစ်ခုပင်ဖြစ်သည်။

 ၁ရာ၊ ၂၈း၃-၂၅ ကိုဖတ်ပါ။ ‘‘အင်ဒေါရ’’ မြို့ရှိ နတ်ဝင်မိန်းမနှင့် ရှင်ဘုရင်ရှောလုတို့တွေ့ဆုံပြီး သေဆုံးသူကိုခေါ်ခိုင်းသော အကြောင်း သည် ဝိညာဉ်ရေးသင်ခန်းစာမည်သို့ရရှိသနည်း။

--------------------------------------------------------------------------------------------------

 သမ္မာကျမ်းစာမှရှင်းလင်းစွာ ပြတ်ပြတ်သားသား ဖော်ပြထား သည်မှာ နတ်ဆိုးနှင့်ပေါင်းသောသူ၊ နတ်ဝင်သည်၊ ဝိဇ္ဇာ အတတ်ကို ပြုစုသောသူ၊ အောက်လမ်းပညာလိုက်စားသူ ရှေးဣသရေလတို့ ဘုရားအများ ကိုကိုးကွယ် ခြင်းအမှုတို့သည် ထာဝရဘုရား စက်ဆုတ် ရွံရှာတော်မူ၏။ ထိုသူတို့ကို ကျောက်ခဲ နှင့်ပစ်သတ်ရမည် (ဝတ်၊ ၁၉း၃၁။ ဝတ်၊ ၂ဝး၆၊၂၇။ တရားဟော၊ ၁၈း၉- ၁၄)။ ထိုဥပဒေစည်းကမ်းကို လက်ကိုင်စွဲပြီး ရှောလုမင်းသည် နတ်ဝင်သည် အပေါင်း၊ နတ်ဆိုး အပေါင်းတို့နှင့် ပေါင်းသောသူမှန်သမျှကို ဣသရေလ တိုင်းပြည်အတွင်းမှ သုတ်သင်ပယ်ရှင်းခဲ့သည် (၁ရာ၊ ၂၈း၃၊၉)။

 သို့သော် ဘုရားရှင်မှရှောလုကို လုံးဝစွန့်ပစ်လိုက်သောအခါ၊ ရှောလု ကိုယ်တိုင် ခါနနိလူတို့၏မြို့ အင်ဒေါရသို့သွားကာ နတ်ဝင်သည် ကိုမေးမြန်း ခဲ့သည် (၁ရာ၊ ၂၈း၆၊၇၊၁၅ ကို ယောရှု၊ ၁၇း၁၁။ ဆာလံ၊ ၈၃း၁ဝ ဖြင့် နှိုင်းယှဉ်ဖတ်ပါ)။ သူသည် နတ်ဝင်သည်မအား သေဆုံးပြီ ဖြစ်သောပုရောဖက် ရှမွေလကိုခေါ်ပေးရန် ခိုင်းခဲ့သည်။ ထွက်လာပြီး ရှောလုနှင့်စကားပြောသော သူသည် အောက်လမ်း ဆရာကြီး တစ်ဦးသာ ဖြစ်မည် (၁ရာ၊ ၂၈း၁၃-၁၉)။ ရှမွေလ အဖြစ် ဟန်ဆောင်သော သူသည် နတ်ဆိုးလူလိမ်ကြီးသာဖြစ်သည်။ ရှောလုကိုပြောသောစကား၌ ‘‘နက်ဖြန်နေ့၌ သင်နှင့်သင်၏သားတို့သည် ငါနှင့် အတူရှိလိမ့်မည်’’ (၁ရာ၊ ၂၈း၁၉)။ ရှောလုသေဆုံးမည်ဟုကြိုပြောထားသော ရှမွေလ ဟန်ဆောင်ထား သူသည် ကျမ်းစာမှသွန်သင်ခြင်းမရှိသော ဝိညာဉ် မသေနိုင်သည့် သဘာဝသီအိုရီကို ထပ်မံအတည်ပြုပေးနေပါသည်။ အလွန် မှပင် အင်အားကြီးသောလိမ်လည်မှုကြီးဖြစ်သည်။ ရှောလုသည် လွန်ခဲ့သော အချိန်၌ အပြတ်ရှင်းထားသောကိစ္စကို ကောင်းစွာသဘော ပေါက်သင့်ခဲ့ပါသည်။

 နောက်နှစ်ပေါင်းနှစ်ရာကျော်ကြာလာသောအခါ၊ ပုရောဖက်ဟေရှာယ ၏ရေးသားချက်၌ ‘‘တိုးတိုးပြော၍ မန္တန် သရဇ္ဈာယ် တတ်သော နတ်ဝင်နှင့် စုန်းတို့၌ ဆည်းကပ်ကြလော့ဟု သင်တို့အား ဆိုလျှင်မူကား၊ လူတို့သည် မိမိတို့ဘုရားသခင်၌ မဆည်းကပ်အပ်သလော။ အသက်ရှင်သူ၏အမှုသည် အသက်သေသော သူ၌ဆည်းကပ် အပ် သလော။ တရားတော်ကိုလည်းကောင်း၊ သက်သေခံတော်မူချက်ကို လည်းကောင်း နားထောင်ကြကုန်။ သူတို့ပြောသော စကားသည် နှုတ်ကပတ်တော်နှင့်မညီလျှင်၊ သူတို့၌အရုဏ်မတတ်သေး’’ (ဟေရှာယ၊ ၈း၁၉၊ ၂ဝ နှင့် ဟေရှာယ၊ ၁၉း၃ ကိုဖတ်ပါ)။

 စိတ်ခံစားချက်နှင့်ရင်ဆိုင်ရသောအချိန်၌ ကျွန်ုပ်တို့အမှား လုပ်မိ တတ် ပါသလား။ ယုံကြည်ခြင်း၊ ဆုတောင်းမှုဦပခြင်း၊ နှုတ်ကပတ်တော် ကိုနားထောင် လိုက်လျှောက်ခြင်းသည်သာ ကျွနု်ပ်တို့အတွက် ကာကွယ်မှု အစစ်အမှန်ဖြစ် ကြောင်းသေချာပါသလား။

ကြာသပတေးနေ့ ဒီဇင်ဘာလ ၈ ရက်

ကိုယ်ယောင်ပြ၍အခြားပုံသဏဥာန်မျိုးဖြင့်ပေါ်လာခြင်း

 အောက်လမ်းနည်းကဲ့သို့ပင် သေသူ၏ရုပ်မျိုးကိုယ်ထင်ပြသည့် နတ်ဆိုးလုပ်ရပ်များလည်းရှိတတ်သည်။ ကွယ်လွန်သူ၏မိသားစုအတွင်းမှ နတ်ဆိုးလုပ်ရပ်များလည်းရှိတတ်သည်။ ကွယ်လွန်သူ၏မိသားစုအတွင်းမှ ကိုယ်ယောင်ထင်ပြသောပုံစံဖြင့် ပေါ်လာတတ်သည်။ မိတ်ဆွေများနှင့် တစ်ယောက် ယောက်ကို ကိုယ်ထင်ပြတတ်သည်။ ခန္ဓာကိုယ် သော် လည်းကောင်း၊ အသံ အားဖြင့်လည်းကောင်း သေသွားသူနှင့် တူသော အရာကိုပြုတတ်သည်။ ထိုအရာ အားလုံးသည် စာတန်၏ လှည့်ကွက် သာဖြစ်သည်။ ဘုရားရှင်၏နှုတ်ကပတ်၌ တည်မြဲဲခြင်းမရှိသူတို့အပေါ် လိမ်လည်သွားမည်ဖြစ်သည်။ အယ်လင်ဂျီဝှိုက် ၏သတိပေးချက်၌ ‘‘တမန်တော်များအချိန်၊ သန့်ရှင်းသောဝိညာဉ်တော် ထင်ရှားလာပုံနှင့် ကိုယ်ထင်ရှားပြသော လိမ်လည်တတ်သည့်ဝိညာဉ်များကို ခွဲခြားသတိပြု ရမည်’’ထို့အပြင်ထပ်၍ ရေးသားထားသည်မှာ ‘‘လိမ်လည်ခြင်း၏ အထွတ်အထိပ် အမြင့်ဆုံးအချက်မှာ စာတန်သည် ခရစ်တော် ယောင်ဆောင်ပြီး ကိုယ်ထင်ပြလှည့်ဖြားလိမ့်မည်’’

 ၂ကော၊ ၁၁း၁၄၊၁၅ နှင့် ဧဖက်၊ ၆း၁ဝ-၁၈ ကိုဖတ်ပါ။ ထိုသို့ မာရ်နတ်၏လှည့်ဖြားခြင်းကို ဆန့်ကျင်တိုက်ခိုက်နိုင်ရန် မည်သို့သတိပြုရ မည်နည်း။

--------------------------------------------------------------------------------------------------

 တမန်တော်ရှင်ပေါလု၏သတိပေးစကားမှာ ‘‘အကြောင်းမူကား၊ ငါတို့သည် အသွေးအသားရှိသော ရန်သူတို့နှင့် ဆိုင်ပြိုင်တိုက်လှန် ကြရသည် မဟုတ်။ အထွတ်အမြတ်တို့နှင့်လည်းကောင်း၊ အာဏာစက်တို့ နှင့် လည်းကောင်း၊ လောကီမှောင်မိုက်၌ အစိုးတရ ပြုလုပ်သော မင်းတို့နှင့်လည်းကောင်း၊ မိုးကောင်းကင် ၌နေသော နတ်ဆိုးတို့နှင့် လည်းကောင်း ဆိုင်ပြိုင်တိုက်လှန်ကြရ၏’’ (ဧဖက်၊ ၆း၁၂)။ ထိုသို့သော လှည့်ဖြားခြင်း တိုက်ခိုက်မှုအပေါင်းကို ကာကွယ်နိုင်ရန် ‘‘ဘုရားသခင်ပြင်ဆင် ပေးတော်မူသောလက်နက်စုံကို ဝတ်ဆင်ရပါမည်’’ (ဧဖက်၊ ၆း၁၃။ ဧဖက်၊ ၆း၁၃-၁၈) တွင် ဖော်ပြပြီးဖြစ်သည်။

 စာတန်ပြသသောလိမ်လည်ချက်ဖြစ်သည့် ကိုယ်ထင်ပြခြင်းသည် ကြောက်ဖွယ်ကောင်းမည်၊ အလိမ်အလည်ဖြင့်ပြည့်ဝနေမည်။ သို့သော် ထာဝရဘုရား၌ ခိုင်မြဲနေသောသူတစ်ဦးကို လမ်းလွဲစေနိုင်မည်မဟုတ်ပါ။ သွန်သင်ချက်ရှုထောင့်အရ၊ သမ္မာကျမ်းစာ၏သွန်သင်ချက်ကို ယုံကြည်သူ အားလုံးတို့သည် လူ၏ဝိညာဉ်မသေကြောင်းပြသနိုင်သော ကိုယ်ယောင် ပြခြင်း မျိုးကိုမြင်ရလျှင် စာတန်၏အလုပ်လှည့်ဖြားခြင်းဖြစ်ကြောင်းကို အတပ်သိ ရမည်။ စာတန်သည် မူလကပင် ဘုရားသခင်၏ တန်ခိုးတော်ကရုဏာကိုအလေးထားခဲ့သူမဟုတ်ပါ။ စာတန်၏ တန်ခိုး မည်မျှပင် ကြီးကျယ်ခမ်းနား ဆွဲဆောင်အားကောင်းနေပါစေ၊ အမှန် ဖြစ်မည်၊ အစစ်ဖြစ်မည်ဟုပြသနိုင်ပါစေ၊ ကျွန်ုပ်တို့၏ သဘောထား ကိုခိုင်မြဲစွာထားလျက် သေသောသူသည်သင်္ချိုင်း ထဲ၌သာ အိပ်စက်နေ ကြောင်းကိုသိကြရမည်။

 သင်စဉ်းစားပါ။ သင်ချစ်ရသူတစ်ဦးသည် ကွယ်လွန်သွား၍ သင့်ကို ချန်ရစ်ခဲ့ပြီ။ ထိုသူပင် သင်၏ ရှေ့၌ပြန်၍ ထွက်ပေါ်လာ နိုင်မည်လား။ သင့်ကို ချစ်မြတ်နိုးကြောင်းပြသနိုင်ပါမည်လား။ သင့်ကို မည်မျှသတိရကြောင်း ပြောပြနိုင်မည်လား။ သူတို့သိသော အရာများကို ပြောနေပြီး ယခုမှာ ကောင်းရာ မွန်ရာ သာ၍ပျော်စရာကောင်းသော နေရာကိုရောက်နေသည်ဟု ပြောဆိုမည် လား။ လူတစ်ယောက်၏ စကားသည် ကျမ်းစာနှင့်မညီဘဲ သေခြင်းအကြောင်း ကိုလာပြောနေလျှင် ထိုသူသည်လိမ်လည်ခြင်းအောက်သို့ မည်မျှလွယ်ကူစွာ ကျဆုံးသွားနိုင် ကြောင်းကို သင်သိထားပါ။ အဘယ်ကြောင့်ဆိုသော် ယုံသင့် သည်မဟုတ်ဘဲ၊ ယုံချင်စိတ်ရှိ၍သာ ပြောနေခြင်းဖြစ်သည်။

 ‘‘ထာဝရဘုရား၏လက်နက်စုံ’’ ကိုဝတ်ဆင်ရမည်ဟု ပြောသော စကားသည်မည်သို့နည်း။ နေ့စဉ်ရက်ဆက်ဘဝစာမျက်နှာတစ်လျှောက် ကျွနု်ပ်တို့ ရင်ဆိုင်နေကြရသည်။ နောက်ဆုံးကာလရောက်မှဖြစ်မည်ဟု အထင်ရှိနေပါ သလား။

သောကြာနေ့ ဒီဇင်ဘာလ ၉ ရက်

ဆက်လက်လေ့လာရန်။

 ခေတ်နည်းပညာကိုအသုံးပြုပြီး တီထွင်မှုပြုကာ သေဆုံး သွားသူ များနှင့်စာရိုက်ဆက်သွယ်ခြင်း၊ ဖုန်းဖြင့်စကားပြောခြင်း၊ ဗွီဒီယိုခေါန်ဖရင့်စင်း ဖြင့် ဆက်သွယ် စကားပြောခြင်းများ ခေတ်စားလာ နေသည်။ သေဆုံးသူများနှင့်ဆက်သွယ်နိုင်ရန် အင်တာနက် ကွန်ယက်ဝက်ဘ် ဆိုက်များ ဖွင့်ပေးထားခြင်းသည် လူတစ်ယောက် သေဆုံးသွားလျှင် ‘‘တခြား တစ်နေရာသို့ အစဉ်သွားပြီဖြစ်သော်လည်း’’ ကျန်ရှိသည့်အရာမှာ သူတို့၏ အသိစိတ်၊ သူသည်မည်သူဖြစ်ခဲ့ကြောင်း၊ နဂိုရှိသောကိုယ်ကာယရုပ်သဏဥာန် တို့ရှိသေးကြောင်း ပြောဆိုကြသည်။ အရေးအကြီးဆုံးအချက်မှာ ဝိညာဉ် ဖုန်းလိုင်းသည် အပိုင်းသုံးပိုင်းအားဖြင့် ကန့်သတ်ချက်ထားသည်။ နည်းပညာ ဆက်သွယ်မှုအရ၊ အသုံးအဆောင် ပစ္စည်းနှင့် ကျန်ရစ်သောပစ္စည်းများဖြင့် ဆက်သွယ်နိုင်သည်။

 ပထမပိုင်းအနေဖြင့် နောက်တွင်ကျန်ရစ်သောမိသားစု၊ မိတ်ဆွေများ နှင့် စာရေးဆက်သွယ်ခွင့်ပြုသည်။ ဒုတိယပိုင်းအပိုင်းမှာ တခြားကမ္ဘာသို့ အမြဲရောက်ရှိသွားသော သင်၏ချစ်သူမိတ်ဆွေနှင့် စကားပြောနိုင်သည်။ တတိယအပိုင်းတွင် ‘‘မြင်နိုင်ကြားနိုင်ရန်အတွက် သီးခြားကြည့်ရှုနိုင်သော ဆက်သွယ်ခြင်းမျိုးကိုပြုသည်။

အထူးသဖြင့်မှာ စမ်းသပ်ချက်၌ လန့်စရာကြောက်စရာ သေသူနှင့် ဆက်သွယ်ကာ တွေ့လိုသောသူကိုတွေ့စေနိုင်သည်။ ဥပမာ ‘‘ကျန်ရစ်သူ မိဘမှမေးခွန်းများအား အခြားကမ္ဘာသို့ရောက်နေသောသားသမီးကို မေးလိမ့် မည်။ နင်ကလေးဘဝက ‘‘စနူပီ’’ အမည်ရှိတဲ့ ခွေးတစ်ကောင် ရှိဖူးလား။ နင်ဆယ်နှစ်ပြည့်မွေးနေ့မှာ အိတ်ကပ်ထည့်ဓားကလေး တစ်ချောင်း ငါတို့ကိုပေးဖူးလား။ စိတ်ဝင်းစားဖွယ်အလွန်ကောင်းသော သတိပေးခြင်းမှာ ‘‘နတ်ဆိုးများသည် သေသွားသောမိတ်ဆွေ၏ ပုံသဏ္ဌာန်ကိုဆောင်ပြီး ကိုယ်ထင် ပြတတ်သည်။ သူတို့ အသက်ရှင်စဉ် အတိုင်း သွားလာနေထိုင်ပုံများကို ပြသပေးနိုင်သည်’’

-ဝ-